EkBass/fiwiki-20250220-pages-articles huggingface dataset:
Byzacena

Byzacena tai Valeria Byzacena () oli Rooman valtakunnan provinssi, joka sijaitsi Pohjois-Afrikassa ja käsitti suunnilleen nykyisen Tunisian eteläosan. == Maantiede == Byzacenan provinssi käsitti aiemman, laajemman Africa proconsulariksen provinssin keskiosan nykyisen Tunisian eteläosassa. Sen länsipuolella sijaitsi alussa Numidia militianan provinssi ja myöhemmin Numidian provinssi, pohjoispuolella Africa proconsularis Zeugitanan provinssi ja etelä- ja kaakkoispuolella Tripolitanian provinssi. Provinssin hallinnollinen keskus oli Hadrumetum. === Kaupunkeja === Byzacenan kaupunkeja olivat muun muassa: * Abaradira * Abidda * Acholla * Aeliae * Afufenia * Aggar * Aggersel * Ammaedara * Amudarsa * Ancusa * Aphrodisium eli Africa * Aquae * Aquae Albae * Aquae Regiae * Aurusuliana * Ausafa * Autenti * Auzegera * Bahanna * Bararus * Bassiana * Bavagaliana * Bennefa * Bladia * Buleliana * Cabarsussi * Carcabia * Cariana * Cebarades * Cenculiana * Cercina * Cibaliana * Cillium * Crepedula * Cufruta * Chusira * Decoriana * Dices * Dionysiana * Drua * Dura * Edistiana * Egnatia * Febiana * Feradi Majus * Feradi Minus * Filaca * Fissiana * Foratiana * Forontoniana * Gaguari * Garriana * Gemellae * Germaniciana * Gratiana * Gubaliana * Gummi * Gurza * Hadrumetum * Hermiana * Hierpiniana * Hirina * Horrea Coelia * Jubaltiana * Junca * Leptiminus * Limisa * Macon * Macriana Major * Macriana Minor * Mactaris * Madarsuma * Maraguia * Marazanae * Marazanae Regiae * Masclianae * Materiana * Maximiana * Mediana * Menefessi * Mibiarca * Midica * Mididi * Mimiana * Mozotcori * Munatiana * Mutia * Muzuca * Nara * Nationa * Nepte * Octaba * Octabia * Pederodiana * Precausa * Praesidium * Putia * Quaestoriana * Rufiniana * Ruspe eli Ruspae * Rusticiana * Sassura * Scebatiana * Segermes * Selendeta * Septimunicia * Severiana * Sufes * Sufetula * Suliana * Sullectum * Tabalta * Tagarbala * Tagaria * Tagase * Talaptula * Tamalluma * Tamata * Tamazeni * Tambeae * Tanudaia * Taparura * Taraqua * Tarasa * Temuniana * Tetci * Thaenae * Thagamuta * Thala * Thapsus * Thasbalta * Thelepte * Thenae * Theuzi * Thiges * Thucca Terenbenthina * Thysdrus * Tigias * Tiguala * Trofimiana * Tubulbaca * Turrisblanda * Turres * Turris Tamalleni * Tusuros * Unizibira * Usula * Uzita * Valentiniana * Vartana * Vassinassa * Vegesela * Vibiana * Vicus Aterii * Victoriana * Vicus Augusti * Vita * Zella == Historia == Byzacenan alue oli aiemmin osa Africa proconsulariksen provinssia. Byzacenan provinssi perustettiin keisari Diocletianuksen noin vuonna 293 tekemän uudistuksen aikoihin. Se kuului African diokeesiin ja mainitaan 300-luvun alussa Veronan luettelossa. Provinssia hallitsi alun perin praeses ja vuodesta 324 consularis. 300-luvulla provinssi kuului välillä Italia, Illyricum et African prefektuuriin ja välillä Italia et African prefektuuriin. Rooman valtakunnan jaon vuonna 395 jälkeen provinssi oli osa Länsi-Roomaa ja kuului edelleen Italia et African prefektuuriin ja African diokeesiin. Tärkeimmät provinsseissa tapahtuneet muutokset alueella olivat: == Lähteet == Luokka:Africa Luokka:Rooman provinssit
Campania (provinssi)

Campania () oli Rooman valtakunnan provinssi, joka käsitti suunnilleen nykyisen Italian Latiumin ja Campanian. Teoksen verkkoversio (Perseus) == Maantiede == Campanian provinssi käsitti Tiberis- (nyk. Tiber), Anio- (Aniene), Liris- (Garigliano), Sagrus- (Sangro), Sepeithus- (Sebeto) ja Silarus (Sillaro) -jokien välisen alueen. Sen luoteispuolella sijaitsi Tuscia et Umbria, pohjoispuolella Valeria ja Samnium, itäpuolella Apulia et Calabria ja kaakkoispuolella Lucania et Bruttium. Provinssin hallinnollinen keskus oli Capua. === Kaupunkeja === Campanian provinssin kaupunkeja olivat muun muassa: * Acerrae * Anagnia * Antium * Aquinum * Ardea * Aricia * Atella * Baiae * Bovillae * Caieta * Calatia * Cales * Capua * Casinum * Circeji * Cora * Cumae * Ferentinum * Fregellae * Frusino * Lanuvium * Lavinium * Minturnae * Neapolis * Nola * Norba * Praeneste * Puteoli * Rooma (Roma) * Signia * Suessula * Tarracina * Teanum Sidinicum * Trebula Balliensis * Tusculum * Velitrae * Volturnum == Historia == Campanian alue oli aiemmin osa Augustuksen Italian aluetta Latium et Campania (Regio I). Campanian provinssi perustettiin keisari Diocletianuksen noin vuonna 293 tekemän uudistuksen aikoihin. Viimeistään se on ollut olemassa vuonna 294. Campanian provinssi kuului Italian diokeesiin. Provinssi ei esiinny Veronan luettelossa ilmeisesti virheen vuoksi. Provinssia hallitsi alun perin corrector ja vuodesta 324 lähtien consularis, mutta Gratianuksen aikana (375–383) maaherran nimikkeenä oli lyhyen aikaa prokonsuli. 300-luvulla provinssi kuului välillä Italia, Illyricum et African prefektuuriin ja välillä Italia et African prefektuuriin. Rooman valtakunnan jaon vuonna 395 jälkeen se oli osa Länsi-Roomaa ja kuului Italia et African prefektuuriin ja Notitia dignitatumin mukaan Italia suburbicaria diokeesiin. Tärkeimmät provinsseissa tapahtuneet muutokset alueella olivat: == Lähteet == Luokka:Rooman provinssit
Caria (provinssi)

Caria () oli Rooman valtakunnan provinssi, joka käsitti Kaarian alueen Vähässä-Aasiassa nykyisessä Turkissa. Teoksen verkkoversio (Perseus) == Maantiede == Carian provinssi käsitti vanhan Kaarian (lat. Caria) maakunnan ja sijaitsi Vähän-Aasian ja samalla nykyisen Turkin lounaisosassa Aigeianmeren puoleisella rannikolla. Sen pohjoispuolella sijaitsi Asian provinssi, koillispuolella Phrygia Priman provinssi (myöhempi Phrygia Pacatiana), ja itä- ja kaakkoispuolella Lycia et Pamphylian provinssi (myöhemmin erilliset Lycia ja Pamphylia). Provinssin hallinnollinen keskus oli Afrodisias (lat. Aphrodisias). === Kaupunkeja === Carian provinssin kaupunkeja olivat muun muassa (suluissa latinankielinen nimi, mikäli eri): * Afrodisias (Aphrodisias) * Alabanda * Alinda * Antiokheia (Antiochia ad Maeandrum) * Apollonia Salbakes (Apollonia Salbaces) * Bargylia * Halikarnassos (Halicarnassus) * Herakleia Salbakes (Heraclea Salbaces) * Iasos (Iasus) * Kibyra (Cibyra) * Kidrama (Cidrama) eli Kidramos (Cidramus) * Knidos (Cnidus) * Miletos (Miletus) * Mylasa * Sebastopolis eli Saleia * Stratonikeia (Stratonicea) * Tabai (Tabae) == Historia == Carian alue oli aiemmin osa Asian provinssia. Carian provinssi perustettiin keisari Diocletianuksen noin vuonna 293 tekemän uudistuksen aikoihin, jolloin Asian provinssi jaettiin useaksi provinssiksi, joista Caria oli yksi. Se esiintyy Veronan luettelossa 300-luvun alkupuolella. Provinssi kuului Asianan diokeesiin. 300-luvulta lähtien provinssi oli osa Oriensin prefektuuria. Rooman valtakunnan jaon jälkeen vuodesta 395 provinssi oli osa Itä-Roomaa ja kuului edelleen Oriensin prefektuuriin ja Asianan diokeesiin. 400-luvun alun Notitia dignitatumin mukaan provinssia hallitsi praeses. Vuodesta 491 sitä hallitsi consularis. Tärkeimmät provinsseissa tapahtuneet muutokset alueella olivat: == Lähteet == Luokka:Kaaria Luokka:Rooman provinssit
Lankku (harjoite)

Lankku on lihaskuntoharjoite, jota käytetään keskivartalon syvien lihasten vahvistamiseen. Lankussa ihminen asettuu noja-asentoon lattiaa vasten jalkojensa ja käsivarsiensa varaan vartalo suorana ja vatsalihakset jännitettyinä. Asennossa voi olla esimerkiksi yhdestä kolmeen minuuttia, ja sen voi toistaa muutaman kerran. == Suoritustapoja == Lankusta on erilaisia muunnelmia. Helpoimmassa lankussa ollaan polvien ja ojennettujen käsivarsien varassa. Vaativammassa lankussa ollaan varpaiden ja kyynärvarsien varassa. Eniten tasapainoa vaativassa lankussa ollaan varpaiden ja ojennettujen käsivarsien varassa. Lankuttaa voi myös kylkiasennossa. Lankuttamisen aikana voi aktivoida muitakin lihaksia tekemällä esimerkiksi jalkojen nostoja, hartialiukuja ja lantion heilautuksia. == Maailmanennätykset == Miesten lankutuksen maailmanennätys on Tšekin Josef Šalekin nimissä. Šalek lankutti vuonna 2023 9 tuntia, 38 minuuttia ja 47 sekuntia. Kanadalainen DonnaJean Wilde pitää hallussaan naisten maailmanennätystä, jonka hän rikkoi vuonna 2024 ajalla 4 tuntia 30 minuuttia ja 11 sekuntia. ==Lähteet== Luokka:Lihaskuntoharjoitteet
Carl Pelo

Carl Johan Pelo (30. huhtikuuta 1895 Alaveteli – 4. joulukuuta 1958 Helsinki)Pelo, Carl Johan, kapteeni evp, RUK, Reserviupseerikoulun oppilaskunta, Hamina, 1937, No 37, sivu 68Kuolinilmoitus, Diploomi-insinööri Kapteeni evp. Carl Pelo, Helsingin Sanomat, 1958, No 332, sivu 2, julkaistu 9.12.1958 oli Suomen puolustusvoimien kapteeni ja asesuunnittelija.Muistokirjoitus, Hautaus Helsingissä, Helsingin Sanomat, 1958, No 338, sivu 3, julkaistu 15.12.1958 Pelo osallistui vapaussodassa Vöyrin kaartin mukana muun muassa Tampereen valtaukseen ja ylennettiin vänrikiksi. Suoritettuaan Kadettikoulun kurssin hän jäi palvelukseen Karjalan Kaartinrykmenttiin ja toimi siellä mm. komppanian päällikkönä aina vuoteen 1926 asti. Tämän jälkeen han siirtyi aseteollisuuteen valmistuttuaan insinööriksi, työskennellen mm. SAKOlla 1930-luvun alussa. Pelo suunnitteli runsaasti omia aseitaan, mutta ne eivät päässeet tuotantoon. Pelo ei osannut noudattaa ns. virkatietä vaan otti yhteyttä Puolustusministeriön ylinpään johtoon aina Mannerheimia myöten ja onnistui näin suututtamaan esimiehensä. Pelo syytti Aimo Lahden ja Arvo Salorannan käyttäneen Lahti-Saloranta M/26 pikakiväärissä hänen P-25 pikakiväärissään olevia keksintöjään, mutta hävisi oikeudessa tapauksen.Sitkeä oikeusjuttu, Hämeen Sanomat, 1935, No 80, sivu 4, julkaistu 5.4.1935 Pelo pantentoi myöhemmin M54 nimellä tunnetun kiväärinsä alunperin jo vuonna 1931. Hän esitteli asetta Presidentti P. E. Svinhufvudille, Mannerheimille, ja puolustusministeri Arvi Oksalalle vuonna 1933. Tämä prototyyppi oli 7,92x 57 mm kaliiperille, mutta ruotsalaisille esitelty 6,5x 55 mm. Hän yritti myydä asettaan myös Norjaan, mutta Norjan puolustusvoimat eivät olleet kiinnostuneet edes testaamaan asetta. Ennen talvisotaa Puolustusvoimat ei nähnyt pikakiväärejä tarpeellisena, mutta neuvostoliittolaiset AVS-36, SVT-38 ja SVT-40 vakuuttivat tarpeen niille. Suomessa ei kuitenkaan ollut mahdollisuuksia alkaa valmistaa uusia asemalleja vähäisen tuotantokapasiteetin vuoksi. Pikakivääri Pelo pääsi testeihin lopulta vasta 1954. Suomen puolustusvoimat testasi asetta 7,62x54R kaliiperille ja Ruotsin puolustusvoimat 6,5x55 mm. Kumpikaan ei ottanut asetta käyttöön, koska aika oli ajanut sen ohi. Pelo suunnitteli myös konepistoolin jota yritti saada kaupattua puolustusvoimille. Asetta testattiin 1956, mutta Puolustusvoimat ei kuitenkaan ollut kiinnostunut uusista konepistooleista. Puolustusvoimat nimittäin vaihtoi 1950-luvulla lopulla Interarms-yhtiön kanssa erän vanhentuneita aseita ja sotasaalisaseita 75 000 kappaleen erään Stenejä, joten Suomella oli riittävästi konepistooleja. Suomen Puolustusvoimat oli myös jo päättänyt siirtyä 7,62x39 mm kaliiperiin, josta järjestettiin kilpailu jonka lopulta voitti kotimainen RK 60. Aseen nimi Tyyppi Valmistaja Valmistusmaa Valmistusvuodet P-25 pikakivääri Suomi 1925 P-28 pikakivääri Suomi 1928 Carl Pelo M 1954 pikakivääri Valtion Kivääritehdas Suomi 1931-1954 Pelo- konepistooli konepistooli SAKO Suomi 1956 == Lähteet == Luokka:Suomalaiset asesuunnittelijat Luokka:Suomalaiset keksijät Luokka:Suomalaiset upseerit Luokka:Vuonna 1895 syntyneet Luokka:Vuonna 1958 kuolleet
Millcayacin kieli

Millcayac, tai milykayak, on Argentiinassa puhuttu kuollut kieli. Se kuuluu huarpalaisiin kieliin ja sen ainoa tunnettu sukulaiskieli on huarpa. == Lähteet == Luokka:Huarpalaiset kielet Luokka:Etelä-Amerikan kuolleet kielet
Huarpalaiset kielet

Huarpalaiset kielet on pieni kielikunta, joka sijoittuu maantieteellisesti Argentiinan keskiosiin Chilen rajan lähettyville. Kielikuntaan kuuluu vain kaksi kieltä, jotka molemmat ovat kuolleet: * Huarpa * Millcayac == Lähteet == *
Screem Writers Guild

Screem Writers Guild on suomalaisen hard rock- ja heavy metal -yhtye Lordin kahdeksastoista studioalbumi, joka julkaistiin 31. maaliskuuta 2023. Albumin on miksannut Ilkka Herkman ja masteroinut Pauli Saastamoinen. Rajoitettu painos sisältää ”Live At Masters Of Rock” -DVD:n. Albumi henkii Hollywoodin kauhuelokuvien tematiikkaa. Kyseessä on yhtyeen ensimmäinen albumi, jolla kaikki yhtyeen jäsenet laulavat taustalauluja. Mukana albumilla on Koneen ja Hellan yhteinen soolo. Albumin avauskappaleeseen "Dead Again Jayne" on tehty musiikkivideo. == Kappaleet == # # # # # # # # # # # # # # == Kokoonpano == * Hiisi – bassokitara * Kone – kitara * Mr. Lordi – laulu * Hella – kosketinsoittimet * Mana – rummut == Arvostelut == * Desibeli.net: * Imperiumi: 6½/10 * Inferno: * Kaaoszine: * Soundi: == Lähteet == == Aiheesta muualla == * * Luokka:Lordin albumit Luokka:Vuoden 2023 albumit
Huarpan kieli

Huarpan kieli on Argentiinassa puhuttu kuollut kieli. Se kuuluu huarpalaisiin kieliin, ja sen ainoa sukulaiskieli on millcayac, joka myös on kuollut. Ensimmäinen sanalista kielestä koottiin vuonna 1607. == Lähteet == Luokka:Huarpalaiset kielet Luokka:Etelä-Amerikan kuolleet kielet
Marjo Lahti

Marjo Elina Lahti (s. 13. maaliskuuta 1977 Lahti) on suomalainen näyttelijä. Lahti on työskennellyt elokuvissa, televisiossa, teatterissa, radiossa ja tehnyt opetustyötä. Hän on myös toiminut kouluttajana ja opiskellut hierojaksi. Televisiossa hän on esiintynyt esimerkiksi Salatuissa elämissä, joissa hän esitti Minna Salosta.https://www.helsinginfreet.com/uploads/3/1/3/0/31301777/marjocv2020.pdf == Lähteet == Luokka:Suomalaiset näyttelijät Luokka:Vuonna 1977 syntyneet Luokka:Elävät henkilöt
Kaiwán kieli

Kaiwá on Argentiinan ja Brasilian rajalla puhuttava tupi-guaranikieliin kuuluva kieli. Vuonna 2013 kielellä oli hieman reilu 18 500 puhujaa. Suurin osa puhujista käyttää myös guaranin kieltä, minkä vuoksi kaiwá lasketaan uhanalaiseksi kieleksi. Kieltä kirjoitetaan latinalaisin aakkosin. Uusi testamentti käännettiin kaiwáksi vuonna 1986. == Fonologia == === Konsonantit === Labiaali Alveolaari Palataali Velaari Uvulaari Glottaali Klusiili b d g q ʔ Frikatiivi v s ʃ h Yksitäryinen tremulantti ɾ Puolivokaali j Lähde: === Vokaalit === Etinen Keskinen Takainen Suppea i ɨ u Puolisuppea e o Avoin a Lähde: == Lähteet == Luokka:Tupi-kielet Luokka:Argentiinan kielet Luokka:Brasilian kielet
Järntorget

Järntorget (suom. Rautatori) on Tukholman vanhassakaupungissa sijaitseva aukio. Se oli alun perin nimeltään Korntorget, koska sinne varastoitiin Kornhamnille laivoilla tuotu vilja. Varhaisin maininta nykyisestä nimestä on vuodelta 1489, ja se viittaa torilla sijainneeseen rautavaakaan sekä rautavarastoon. Vuonna 1622 vaaka ja varasto siirrettiin Södermalmille. Järntorgetilla kohtaavat Västerlånggatan ja Österlånggatan. ==Kuvia== Vädersolstavlan 1535 (våghuset).jpg|Vaakahuone kuvattuna Vädersoltavlanissa vuonna 1535. Södra Bankohuset, Järntorget, aug 2019.jpg|Torin laidalla sijaitsevaa Södra Bankohusetia alettiin rakentaa vuonna 1675 hieman aiemmin perustettua Ruotsin Keskuspankkia varten. Denkmal Evert Taube Gamla Stan.jpg|Södra Bankohusetin edustalla on Evert Taubea esittävä patsas. Järntorgsbrunnen okt 2011.jpg|Torin kaivo. 00 5284 Stockholm - Café Sundbergs in Gamla stan.jpg|Sundbergin konditoria on toiminut torin laidalla vuodesta 1793. ==Lähteet== ==Aiheesta muualla== Luokka:Tukholman aukiot Luokka:Tukholman vanhakaupunki
Valparaíson paavillis-katolinen yliopisto

Valparaíson paavillis-katolilainen yliopisto () on Chilen Valparaísossa sijaitseva yksityinen yliopisto. Se on perustettu vuonna 1928, mikä tekee siitä Valparaíson alueen vanhimman ja Chilen neljänneksi vanhimman yliopiston. Yliopisto perustettiin Buenos Airesissa asuvan Isabel Caces de Brownin aloitteesta, joka johti yliopiston perustamiskirjan allekirjoittavan kokouksen 6. elokuuta 1924. Valparaíson piispa, Eduardo Gimpert Paut, antoi siunauksensa uuden yliopiston perustamiseksi 15. maaliskuuta 1928, joka on yliopiston perustamispäivä. Yliopistossa oli 17 703 päätoimista opiskelijaa vuonna 2023. Vuonna 2022 yliopiston rehtorina aloitti Nelson Vásquez Lara. Yliopisto koostuu 9 tiedekunnasta: * Arkitehtuuri ja kaupunkisuunnittelu * Meri- ja maantieteet * Filosofia ja kasvatustiede * Luonnontieteet * Talous- ja hallitotieteet * Tekniikka * Maatalous- ja elintarviketieteet * Teologia * Oikeustiede == Lähteet == Luokka:Chilen yliopistot ja korkeakoulut Luokka:Valparaíso Luokka:Katoliset yliopistot Luokka:Kristinusko Chilessä
Tasavallan yliopisto

Tasavallan yliopisto () on uruguaylainen julkinen yliopisto. Se sijaitsee maan pääkaupungissa Montevideossa ja yliopiston vetovoima tuo kaupunkiin opiskelijoita ympäri maata. Opiskelijoita yliopistossa on 156 437 ja henkilökuntaa 16 705. Yliopisto perustettiin 18. heinäkuuta 1849 presidentti Joaquín Suárezin määräyksellä, ja aluksi se toimi nimellä Tasavallan pääyliopisto (). Vuonna 2018 yliopiston rehtoriksi valittiin Rodrigo Arim, joka uusi nelivuotiskautensa vuonna 2022. == Tiedekunnat == Yliopisto koostuu 17 tiedekunnasta: * Maataloustiede * Eläinlääketiede * Taiteet * Arkkitehtuuri ja kaupunkisuunnittelu * Luonnontieteet * Tekniikka * Kemia * Terveystiede * Lääketiede * Hammaslääketiede * Käyttäytymistiede * Liikuntatieteellinen * Talous- ja hallintotieteet * Yhteiskuntatieteet * Oikeustiede * Humanismi ja kasvatustiede * Viestintä- ja informaatiotiede == Lähteet == Luokka:Uruguayn yliopistot ja korkeakoulut
Keskimoottorirakenne

pienoiskuva|Keskimoottorinen kilpa-auto Lotus 49. Keskimoottorirakenne tarkoittaa auton rakennetta, jossa moottori on etu- ja taka-akselin välissä ja normaalisti kuljettajan ja matkustajien takana. Rakenne on lähtöisin moottoriurheilusta ja käytetty urheilullisissa autoissa. Ratkaisun etuna on ideaalinen painon jakautuminen neljälle pyörälle, koska polttomoottori on auton painavin yksittäinen osa. Tällöin kaikki neljä rengasta saavuttavat maksimaalisen potentiaalisen pidon kaarteissa, jarrutuksissa ja kiihdytyksissä. Keskimoottorirakenteessa jää vähemmän tilaa matkatavaroille ja tasaisen painojakauman johdosta auto voi olla vaikeampi hallita kun pidon menettää esimerkiksi pyörähtäessä. Esimerkiksi Toyota MR2 käyttää keskimoottorirakennetta. Lisäksi on keskimoottorirakenne, jossa moottori on kuljettajan edessä, mutta kokonaan etuakselin takana ("front mid-engine", FMR), esimerkiksi Honda S2000. == Kuvia == Tiedosto:Lotus Europe series 1 1967.jpg|Lotus Europe vuodelta 1967. Tiedosto:Rene Bonnet Djet 1 1964 (later the Matra Djet) (15650099759).jpg|Taka-akselin edelle sijoitettu moottori pilkottaa Matra Djetin konepellin alta. Tiedosto:Ferrari F40 engine bay - Flickr - Supermac1961.jpg|Ferrari F40 == Katso myös == * Etumoottorirakenne * Takamoottorirakenne == Lähteet == Luokka:Auton rakenne
Takamoottorirakenne

Takamoottorirakenne on auton rakenne, jossa moottori sijaitsee taka-akselin takana. Myös vetävät pyörät ovat takana. Takamoottori ei ole tavallinen rakenne ja moottori ei suojaa kuljettajaa onnettomuuden sattuessa. Takamoottori on yksinkertainen rakenne, joka tekee voimansiirrosta yksinkertaisen ja kevyen. Takamoottorisessa rakenteessa ei ole tarvetta kardaaniakselille ja tasauspyörästö voidaan yhdistää vaihteiston kanssa tilan säästämiseksi. Takamoottorisessa autossa on epätasainen painojakauma. Kaikilla neljällä pyörällä on sama kuormitus jarrutuksessa, jolloin jarrutusmatka lyhenee. Takamoottorisen auton haittapuolena on taipumus yliohjautumiseen hidastaessa, jolloin autosta tulee epävakaa. Rakenne on myös huono nestejäähdytteiselle moottorille, koska se vaatii pitkiä putkia auton eteen sijoitettaville jäähdytyselementeille tai ilman ohjaamista auton takaosassa sijaitsevalle jäähdyttimelle. Takamoottorisen auton hallittavuutta on parannettu runkoa ja jousitusta kehittämällä, mutta se on silti tiedostettava asia. Menestyksekkäisiin takamoottorisiin autoon kuuluu Porsche 911. Muita takamoottorisia autoja ovat Volkswagen Kupla, Tatra T77 ja Alpine A110. Takamoottoriset pienet henkilöautot olivat Suomessakin suosittuja 1950- ja 1960-luvulla, jolloin niitä olivat Volkswagenin eri mallien lisäksi monet Fiatin, Renaultin, Simcan ja NSU:n mallit. Viimeisiä ”perätuuppareita” eli takamoottorisia henkilöautoja oli 1980-luvulla valmistettu Škoda 105/120/130 M-sarja, kunnes vuosituhannen vaihteessa rakennetta taas sovellettiin kääpiöautoihin Renault Twingo III ja Smart Fortwo. == Takamoottorisia automalleja == * Alpine A110 * BMW 600 * BMW 700 * Chevrolet Corvair * DeLorean DMC-12 * Fiat 500 * Fiat 600 * Fiat 850 * Fiat 126 * Goggomobil * Hillman Imp / Sunbeam 900 * Mercedes-Benz 130 * Messerschmitt KR200 * NSU Prinz * NSU 110 * Porsche 356 * Porsche 911 * Porsche 959 * Porsche 997 * Renault 4CV * Renault Caravelle ja Floride * Renault Dauphine * Renault 8 ja 10 * Renault Twingo III * Simca 1000 * Škoda 1000 MB * Škoda 105/120/130 M-sarja * Smart Fortwo * Steyr-Puch 500 * Subaru 360 * Subaru Fronte * Tata Nano * Tatra 77 * Tatra 87 * Tatra 97 * Tatraplan * Tucker 48 * Volkswagen Kupla * Volkswagen Transporter * Volkswagen Typ 3 * Volkswagen Typ 4 * Volkswagen Karmann Ghia * ZAZ 965 ja 968, Suomessa nimellä Jalta == Katso myös == * Etumoottorirakenne * Keskimoottorirakenne == Lähteet == Luokka:Auton rakenne
Kalevi Rinta-Panttila

Kalevi Veli Rinta-Panttila (8. syyskuuta 1917 Kurikka – 28. maaliskuuta 1999 Forssa) oli suomalainen maatalousyrityksen johtaja, joka sai maanviljelysneuvoksen arvonimen. Viitattu 27.1.2023. Rinta-Panttilan vanhemmat olivat maanviljelijä Frans Jaakko Rinta-Panttila ja Saimi Elisabet Tuisku ja puoliso vuodesta 1945 opettaja Heidi Kaarina Herttua. Rinta-Panttila tuli ylioppilaaksi Vaasan suomalaisesta lyseosta 1936 ja valmistui Helsingin yliopistosta agronomiksi ja maatalous- ja metsätieteiden kandidaatiksi 1945. Hän oli Etelä-Pohjanmaan maanviljelysseuran tuotantokonsulentti 1945–194 ja ja Jokioisten kartanon peltoviljelysosaston johtaja vuodesta 1948 ja kartanon toimitusjohtaja 1969–1984. Seinäjoen työvoimapiirin päällikkönä Rinta-Panttila toimi 1945–1947. Hänellä oli myös useita maatalouden ja muita luottamustehtäviä. Jokioisten kunnanvaltuuston jäsen Rinta-Panttila oli 1969–1972 ja kunnanhallituksen jäsen vuodesta 1973 ja sen puheenjohtaja 1977–1984. Talvisotaan Rinta-Panttila osallistui Taipaleessa ja Vuosalmella, jatkosotaan Hangon lohkolla ja Aunuksen kannaksella, jossa hän haavoittui 1942. Maanviljelysneuvoksen arvonimen Rinta-Panttila sai 1977. == Lähteet == ==Aiheesta muualla== * Luokka:Suomalaiset virkamiehet Luokka:Suomalaiset yritysjohtajat Luokka:Jokioisten kunnanvaltuutetut Luokka:Maanviljelysneuvokset Luokka:Vuonna 1917 syntyneet Luokka:Vuonna 1999 kuolleet
Etumoottorirakenne

Etumoottorirakenne on auton rakenne, jossa moottori ylettyy etuakselin eteen ja on yksi perinteisimmistä auton suunnittelutavoista. Edessä moottori jättää tilaa matkustajilla ja matkatavaroille sekä suojaa kuljettajaa onnettomuudessa. Haittapuolena on epätasainen painon jakautuminen, jolloin auton käyttäytyminen ei ole ideaalista. Moottori voidaan sijoittaa pitkittäin tai poikittain. Tiedosto:Automotive diagrams 10 En.png|Etuvetoinen poikittainen etumoottorirakenne. Tiedosto:Automotive diagrams 08 En.png|Etuvetoinen pitkittäinen etumoottorirakenne. Tiedosto:Automotive diagrams 01 En.png|Etumoottorinen takavetoinen rakenne. ==Katso myös== *Keskimoottorirakenne *Takamoottorirakenne == Lähteet == Luokka:Auton rakenne
Susanna Miekk-oja

Susanna Miekk-oja (s. 1950) on suomalainen pankinjohtaja, joka teki 40-vuotisen uran Postipankin sekä sen seuraajien Leonian, Sampo Pankin ja Danske Bankin johtotehtävissä ja sijoitustoiminnan asiantuntijana. Eläkeiässä hän perusti sijoitussalkkujen vaikuttavuusanalyysejä tekevän Tracefi Oy:n, minkä lisäksi hän toimii hallitusammattilaisena. Koulutukseltaan hän on matemaatikko. Susanna Miekk-ojan isä oli professori Heikki Miekk-oja ja vanhempi sisar pankinjohtaja Annikki Saarela, joka niin ikään työskenteli Postipankissa 1985–1995. Susanna Miekk-oja kävi Helsingin saksalaisen koulun ja pääsi sitten Helsingin yliopistoon opiskelemaan matematiikkaa ja kansantaloustiedettä. Hän oli harjoittelijana Maailmanpankissa Washingtonissa ja Goldman Sachsilla New Yorkin Wall Streetillä, jossa hän tutustui muun muassa Yhdysvaltojen joukkolainamarkkinoihin. Hän sai vuonna 1977 Suomesta paikan Postipankin ”bondidiilerinä”, nimikkeellä kamreeri, ja oli myöhemmin mukana valtakunnallisen helibor-ohjauskoron suunnittelussa ja käyttöönotossa. Vuonna 1983 Miekk-oja aloitti Postipankin kansainvälisten luottojen ja arvopapereiden osaston päällikkönä ja oli 1988 mukana perustamassa Postipankin varallisuudenhoito-osastoa. Vuosina 1990–1993 Miekk-oja johti Postipankin Tokion edustustoa, josta Suomeen palattuaan hänet kutsuttiin pankin rahastoyhtiön toimitusjohtajaksi ja myös Suomen WWF-ympäristönsuojelujärjestön hallintoneuvoston puheenjohtajaksi. Hän on toiminut myös Aivosäätiön ja Helsingin yliopiston alumniyhdistyksen hallituksissa. ==Lähteet== ==Aiheesta muualla== *Susanna Miekk-ojan ja Seija Järvisen sijoitusblogi senioreille, Taloustaito, Veronmaksajain keskusliitto Luokka:Suomalaiset pankinjohtajat Luokka:Vuonna 1950 syntyneet Luokka:Elävät henkilöt
Älä aja päälle

"Älä aja päälle" on Aamulehden liikenneturvallisuuskampanja, joka toteutetaan syksyisin koulujen alkaessa. Kampanjan tarkoitus on turvata erityisesti niitä koululaisia, jotka kulkevat koulutietään ensimmäistä kertaa. Kampanjajulisteen on suunnitellut Aamulehden mainospäällikkö Pentti Lähteenmäki ja mallina toimi Lähteenmäen nuorempi tytär. Kampanja käynnistettiin vuonna 1977 koeluontoisesti Lähteenmäen pojan koulutien varrella ja aloitettiin laajemmin vuonna 1978. == Lähteet == Luokka:Aamulehti Luokka:Liikenneturvallisuus Luokka:Pirkanmaa
Komisario Frost

Komisario Frost (A Touch of Frost) on brittiläinen televisioetsiväsarja, jota tehtiin vuosina 1992–2010. Se perustui alun perin rikoskirjailija R. D. Wingfieldin Frost-romaaneihin. Sarjan päähenkilö on David Jasonin näyttelemä William Edward ”Jack” Frost, kokenut ja omistautunut etsivä, joka joutuu usein yhteenotoihin esimiehiensä kanssa. Hänen tapauksissaan Frostia avustavat yleensä useat eri etsivät kersantit tai konstaapelit, joista jokainen tuo eri näkökulman tapaukseen. Suomessa sarjaa on esitetty Ylen kanavilla.Komisario Frost – alusta alkaen Yle 5.11.2012. Viitattu 29.1.2023. ==Lähteet== Luokka:1990-luvun draamakomediasarjat Luokka:1990-luvun brittiläiset rikossarjat Luokka:2000-vuosikymmenen brittiläiset draamakomediasarjat Luokka:2000-vuosikymmenen brittiläiset rikossarjat Luokka:2010-luvun brittiläiset draamakomediasarjat Luokka:2010-luvun brittiläiset rikossarjat Luokka:Romaaneihin perustuvat televisiosarjat Luokka:ITV:n televisio-ohjelmat
Venussimpukat

Venussimpukat (Veneridae) on simpukoihin kuuluva nilviäisheimo. Heimon lajeja tavataan meri- ja murtovesistä. == Taksonomia ja anatomia == Elossa olevat venussimpukat jaetaan 13 alaheimoon ja 110 sukuun. Lajeja heimossa on 400-500\. Heimon lajien kuori on paksu ja siinä voi olla harjanteita tai uurteita. Muodoltaan kuori on vaihtelevasti soikea, kolmiomainen tai pitkänomainen. Venussimpukoiden jalka on kookas. Sifonien sisään- ja ulosvirtausputket ovat joko yhtyneet tai erilliset ja niiden pituus vaihtelee. ==Levinneisyys ja elintavat== Venussimpukoita tavataan maailmanlaajuisesti meristä. Heimon lajit elävät matalissa vesissä kaivautuneina hiekka- tai mutapohjaan. Ravinnokseen ne suodattavat vedestä eloperäistä ainesta. == Lähteet == Luokka:Venerida
BOSA (olutseura)

Boomareiden olutseura BOSA ry tai Akateeminen Olutseura BOSA on Tampereelta kotoisin oleva poikkitieteellinen ja kansallinen akateeminen olutseura. BOSAn ovat perustaneet Tampereen yliopiston kauppatieteiden opiskelijat, mutta nykyään sillä on jäseniä ympäri Suomea kaikilta eri tieteenaloilta. Yhdistyksen tarkoituksena on kehittää ja edistää olutkulttuuria ja parantaa juomatottumuksia kultivoidumpaan suuntaan ensisijaisesti Tampereen korkeakouluyhteisössä, mutta mahdollisuuksien mukaan myös muualla Suomessa ja ulkomailla. BOSA on Tampereen ylioppilaskunta Treyn piirissä toimiva järjestö. == Historia == BOSA ry perustettiin vuonna 2003 asemaravintola Semaforissa Tampereella 29. tammikuuta. Perustamiskokouksessa oli paikalla 13 jäsentä. Aluksi kauppatieteiden opiskelijoiden ainejärjestö Boomi ry ei ottanut BOSAa avosylin vastaan, mutta myöhemmin Boomi otti BOSAn osaksi toimintaansa. Nykyään BOSAn toiminta on itsenäistä Boomista, mutta panemistilat sijaitsevat edelleen Boomin Klubi57-tiloissa. Aluksi siiderin nauttiminen oli kielletty yhdistyksessä, mutta kolme kuukautta perustamiskokouksen jälkeen päätös pyörrettiin yleisen painostuksen takia. BOSAn ensimmäinen julkinen esiintyminen oli Akateemisen Kyykän MM-kilpailuissa helmikuussa 2003, missä BOSA esitteli myös ensimmäistä kertaa Kaljavankkurinsa. Perinne on jatkunut tähän päivään asti. BOSA on palkinnut uutisankkuri Kimmo Wilskan kunniajäseneksi hänen vilautettuaan olutpulloa YLE Newsin uutislähetyksessä. Lisäksi yhdistys on myöntänyt kunniajäsenyyden myös kyläkauppias Vesa Keskiselle. == Toiminta == === Panee olutta ja siideriä === BOSA pyrkii edistämään olutkulttuuria järjestämällä muun muassa maisteluita, ravintolavierailuja, juhlia, matkoja, saunailtoja sekä ekskursioita. Se pyrkii luomaan kontakteja kulinarismin ja oluen ympärille liittyvään yritystoimintaan. BOSAn yksi pitkäaikaisimmista yhteistyökumppaneista on ollut Tampereen Gastropubit. BOSAn ydintoimintaan kuuluu oluen paneminen ja siiderin valmistus. BOSA järjestää panoja noin kerran kuukaudessa. Yhdistys tarjoilee olutta ja siideriä, kertoo toiminnastaan ja edustaa Tampereella erilaisissa opiskelijatapahtumissa, kuten silliksillä ja fuksitapahtumissa. === Johto === BOSAn johtohahmona, kaiken ruhtinaana ja ylivaltaisena omistajana toimii Hauska Bosasetä. Hän pukeutuu valkoiseen pukuun ja moottoripyöräkypärään. Bosasetä on muunsukupuolinen ja panseksuaali. === Hallinto === BOSAlla on tänä vuonna 12-henkinen hallitus Bosasedän lisäksi. Puheenjohtajana toimii hallintotieteilijä Sami Leppänen. Pestin hyvästä hoidosta saa CV-merkinnän ja jouluna suklaata sekä koko ajan olutta. ==Lähteet== == Aiheesta muualla == *Bosa.fi Luokka:Tampereen yliopisto Luokka:Tamperelaiset järjestöt
Conspiracy (elokuva)

Conspiracy on yhdysvaltalainen jännityselokuva joka sai ensi-iltansa vuonna 2008. Sen on ohjannut Adam Marcus, hän on myös käsikirjoittanut sen yhdessä Debra Sullivanin kanssa. Sen pääosia näyttelevät Gary Cole, Jennifer Esposito ja Val Kilmer. == Juoni == Yhdysvaltain merijalkavän erikoisoperaatioiden sotilas MacPherson (Val Kilmer) haavoittuu Irakissa, ja menettää siinä yhteydessä toisen jalkansa, mikä vuoksi hän joutuu jäämään eläkkeelle. Eläkkeellä ollessaan hän saa puhelun armeijakaveriltaan Miguelilta (Greg Serano), ja tämä kertoo tarvitsevansa apua. MacPherson panttaa aseensa, että saa rahat matkaan etelään New Lagoon, jossa hänen ystävänsä maatila on. Sinne päästyään hän huomaa tämän kadonneen, ja kun hän alkaa etsimään ystävänsä kukaan ei kaupungissa tunnu tietävän tästä mitään, ja hän alkaa epäilemään että John Rhodes (Gary Cole), jolla on paljon valtaa kaupungissa on tappanut hänen ystävänsä, mutta kukaan ei uskalla puhua siitä. Elokuva ei ole saanut hyviä pisteitä arvosteluissa. == Lähteet == == Aiheesta muualla == * Luokka:Yhdysvaltalaiset jännityselokuvat Luokka:Yhdysvaltalaiset toimintaelokuvat Luokka:Vuoden 2008 yhdysvaltalaiset elokuvat
Rocha (Uruguay)

Rocha on Rochan departementin pääkaupunki Uruguayssa. Kaupungin asukasluku vuonna 2011 oli 25 420. Kaupunki perustettiin vuonna 1793, ja sai kaupunginoikeudet vuonna 1894. Arroyo Rocha -joki virtaa kaupungin länsirajoja pitkin. Entinen jalkapallonpelaaja Elio Rodríguez (s. 1962) on syntynyt Rochassa. == Lähteet == ==Aiheesta muualla== Luokka:Uruguayn kaupungit
Suomelan talo

Suomelan talo on Helsingin Kruununhaassa osoitteessa Maurinkatu 4 sijaitseva kuusikerroksinen asuintalo, joka valmistui vuonna 1911. Rakennusmestari Heikki Kaartisen suunnittelema rakennus edustaa arkkitehtuuriltaan myöhäisjugendia. Suomelan talossa on 34 asuntoa. Suomelan talo kuuluu Liisanpuistikon reunalla sijaitsevaan Poron kortteliin. Sen pohjoispuolella osoitteessa Maurinkatu 6 on Svenska Klubbenista tunnettu Donnerin talo, ja toisella puolella koko korttelin eteläpuolelle levittyvä Maurinkatu 2. Katutason kerros on graniittia ja muuten julkisivun maali on vaihtunut vuosien varrella hyvinkin vaaleasta beigestä nykyiseen punertavaan. Rakennuksen merkittävä piirre on sen kadulle näkyvä U:n muotoinen pohjakaava. Tässä pyrkimyksenä lienee ollut järjestää merinäköalaa useampaan ikkunaan. Jokaisessa kerroksessa on neljä kadunpuoleista asuntoa, ja niiden takana kaksi pienempää asuntoa. Julkisivun puoleisissa asunnoissa on erkkeri-ikkunat ja pienet parvekkeet. Rakennuksen keskiosaa korotettiin vuonna 1926, ja samalla sen yläkerrosten jugendjulkisivua yksinkertaistettiin olemaan enemmän linjassa 1920-luvun klassismin kanssa. == Lähteet == == Kirjallisuutta == * Moorhouse Jonathan – Carapetian, Michael – Ahtola-Moorhouse, Leena: Helsingin jugendarkkitehtuuri 1895–1915, s. 90–91. Otava 1987. Suomentanut Annikki Suni Luokka:Helsingin asuinrakennukset Luokka:Kruununhaka Luokka:Helsingin jugendrakennukset
Rivera (Uruguay)

Rivera on Rivieran departementin pääkaupunki Uruguayssa Brasilian rajalla. Kaupungin asukasluku oli 64 465 vuonna 2011. Kaupunki perustettiin vuonna 1860. Alkuperäinen nimi oli Pereira. Kaupunki kasvoi 1800-luvun läpi brasilialaisten uudisasukkaiden tuella. Rivera ja Santana do Livramento Brasilian puolella ylläpitävät avointa rajaa ilman rajaesteitä tai tarkastuspisteitä. Kaupunkien asukkaat voivat vapaasti liikkua minne tahansa kahden kaupungin sisällä ilman, että heidän tarvitsee käydä läpi tarkastuksia. Yksi Riveran kaupungin tärkeimmistä taloudellisista ominaisuuksista on verovapaat kaupat. Montevideoon on säännöllinen bussiyhteys, ja kaupungilla on oma lentokenttä. ==Aiheesta muualla== == Lähteet == Luokka:Uruguayn kaupungit
Kansallispuolue (Uruguay)

Kansallispuolue () on uruguaylainen liberaalinen puolue. Sen perusti vuonna 1836 silloinen presidentti Manuel Oribe. Puolue on siis Uruguayn vanhin toiminnassa oleva. Maaliskuussa 2020 kansallispuolueen Luis Lacalle Pou valittiin Uruguayn uudeksi presidentiksi. Uruguayn sisällissodassa puolue oli toinen osapuoli, ja puolue tunnettiin nimellä blanco. Puolue on ideologialtaan liberaalikonservatistinen, kristillisdemokraattinen ja sosiaaliliberalistinen. Sen päämaja sijaisee pääkaupunki Montevideossa, Uruguayn pääkaupungissa. Luokka:Uruguayn politiikka
Alberto Portugheis

Alberto Portugheis (s. 1. tammikuuta 1941 La Plata, Argentiina) on argentiinalainen pianisti ja musiikkipedagogi.Alberto Portugheis Classical Music Daily, viitattu 27.1.2023 Portugheis syntyi Argentiinassa perheeseen, jonka vanhemmat olivat romanialais- ja venäläissyntyiset. Hän opiskeli Buenos Airesissa Vincenzo Scaramuzzan johdolla. Lisäksi hän suoritti opintoja Genevessä ja Lontoossa opettajinaan Madeleine Lipatti, Louis Hiltbrand ja Youra Guller. Portugheis voitti ensimmäisen palkinnon Concours de Virtuosité -tapahtumassa Genevessä ja suuntasi kansainväliselle uralle, jonka aikana hän on esiintynyt kymmenissä maissa. Hän on pitänyt resitaaleja, konsertteja kamarimusiikkikokoonpanojen jäsenenä ja esityksiä eri orkestereiden solistina. Näiden orkestereiden joukossa ovat olleet Royal Philharmonic Orchestra, Lontoon sinfoniaorkesteri, Philharmonia-orkesteri, English Chamber Orchestra, Lausannen kamariorkesteri, Orchestre de la Suisse Romande, Argentiinan kansallinen sinfoniaorkesteri ja Buenos Airesin filharmoninen orkesteri. Portugheis on myös pitänyt mestarikursseja laajasti kansainvälisesti, esimerkiksi Euroopan ja Amerikan mantereen keskeisissä musiikki- instituutioissa.Alberto Portugheis International Music Academy of Colombes 9.2.2015, viitattu 27.1.2023 Portugheis on esiintynyt duosoittajana Martha Argerichin kanssa.Martin Kettle, Martha Argerich/Alberto Portugheis review – one listens instinctively to Argerich The Guardian 14.12.2016, viitattu 27.1.2023 Hänen ohjelmistonsa on ulottunut barokkimusiikista (joukossa hänen omia transkriptioitaan) hänen oman aikansa teoksiin. Portugheis on tehnyt erityisen laajasta ohjelmistostaan myös levytyksiä, kuten Gioacchino Rossinin musiikille omistetun CD-levyn sekä sellisti Gwyneth Georgen kanssa levytyksen Sergei Rahmaninovin ja Dmitri Šostakovitšin sellosonaattien levytyksen. Stefano Grecon kanssa hän on levyttänyt Johann Sebastian Bachin ja Dinu Lipattin musiikkia.Alberto Portugheis AllMusic, viitattu 27.1.2023 Aram Hatšaturjanilta Portugheis levytti pianokonserton Lontoon sinfoniaorkesterin kanssa ja lisäksi soolopianomusiikkia. Muita säveltäjiä, joiden teoksia hän on levyttänyt, ovat olleet Frédéric Chopin, Alberto Ginastera, Elena Romero ja Alfred Nieman. Hän oli säveltäjä Ginasteran ystävä. Portugheis on toiminut varapuhemiehenä Euroopan pianonsoiton opettajien liitossa (European Piano Teachers' Association, EPTA) ja Beethoven Piano Society of Europessa. Hän oli keskeinen hahmo Asociación Latinoamericana de Pianistas Pedagogosin toiminnan aloittamisessa.Nace la Asociación Latinoamericana de Pianistas Pedagogos Mundoclasico.com 26.9.2006, viitattu 27.1.2023 Hän on harjoittanut myös yhteiskunnallista aktivismia pasifististen tavoitteiden hyväksi. == Lähteet == Luokka:Argentiinalaiset pianistit Luokka:Musiikkipedagogit Luokka:Vuonna 1941 syntyneet Luokka:Elävät henkilöt
Dror Zahavi

Dror Zahavi (s. 6. helmikuuta 1959 Tel Aviv) on israelilainen ohjaaja ja käsikirjoittaja, joka on tehnyt enimmäkseen töitä televisioelokuvien ja -sarjojen parissa. Zahavi syntyi Israelissa vuonna 1959. Hän muutti sieltä vuonna 1982 koulun jälkeen Itä-Saksaan, missä hän opiskeli ohjaamista stipendin turvin valtion taide- ja elokuvakoulussa Potsdamissa Babelsbergin kaupunginosassa sijaitsevassa Filmuniversität Babelsberg Konrad Wolfissa. Valmistuttuaan hän työskenteli elokuvakriitikkona Israelissa, ennen kuin vuonna 1991 muutti takaisin Berliiniin. == Filmografia == * 2021 Hermann, ohjaus * 2021 Vapauden kutsu (Ein Hauch von Amerika), ohjaus * 2019 Crescendo #makemusicnotwar, ohjaus, käsikirjoitus * 2018 Lehman. Gier frisst Herz, tarina * 2018 Tollwut, ohjaus * 2016 Der König der Gosse, ohjaus * 2015 Ätzend, ohjaus * 2015 Kollaps, ohjaus * 2014 Auf ewig Dein, ohjaus * 2013 Franziska, ohjaus * 2012 Und alle haben geschwiegen, ohjaus, käsikirjoitus * 2012 München 72 – Das Attentat, ohjaus * 2011 Blutige Strasse, ohjaus * 2010 Der Uranberg, ohjaus * 2010 Zivilcourage, ohjaus * 2009 Minun elämäni, (Mein Leben - Marcel Reich-Ranicki), ohjaus * 2009 Das Gespenst, ohjaus * 2008 Alles für meinen Vater, ohjaus, käsikirjoitus * 2005 Taistelu Berliinistä, (Die Luftbrücke - Nur der Himmel war frei), ohjaus * 2002 Mutter auf der Palme, ohjaus * 2002 Am Ende des Tunnels, ohjaus * 2001 Der Mann von nebenan, ohjaus * 1998 Liebestest, ohjaus * 1992 Der Besucher, ohjaus, tarina, tuottaja * 1988 Alexander Penn: Ich will sein in allem, ohjaus Lähde: == Lähteet == == Aiheesta muualla == * Luokka:Ohjaajat Luokka:Käsikirjoittajat Luokka:Vuonna 1959 syntyneet Luokka:Elävät henkilöt
San Pedro de Atacama

San Pedro de Atacama on kaupunki Antofagastan alueella Chilessä. Se sijaitsee Atacaman aavikolla, noin 100 kilometriä Calamasta ja 30 kilometrä Bolivian rajasta. Sen lähialueilla sijaitsee Licancabur-kerrostulivuori. Kaupunki on kuuluisa sen idyllisestä tunnelmasta erämaakaupunkina. Kaupunkikuvaa leimaa turismi pienine hotelleineen, matkatoimistoineen ja ravintoloineen. Lähistöllä olevat rauniot houkuttelevat turisteja, jotka ovat kiinnostuneita oppimaan esikolumbiaanisista kulttuureista. == Historia == Kylän paikalla asui ennen sen perustamista atacameñot. Kylä on perustettu 1400-luvun keskiosissa. Se oli osa Boliviaa itsenäisyyssodista lähtien, kunnes Chile otti sen haltuunsa Tyynenmeren sodan aikana. ==Nähtävyyksiä== Matkailu on kaupungin merkittävä elinkeino. Lukuisat matkatoimistot järjestävät retkiä lähistön nähtävyyksille, joihin voi tutustua myös omatoimisesti. Esimerkkejä suosituista kohteista: *Tation geysirit, Géiseres del Tatio. Noin 90 kilometrin päässä kaupungistaja ja noin 4320 metrin korkeudessa sijaitsevat geysirit suihkuttavat vettä ja kiviä 10 metrin korkeuteen. *Valle de la Luna. Kuulaakso. Noin 12 kilometriä kaupungista. Maanvajoama, jota ympäröivät dyynit ja vuosituhantisten tuulien muovaavat kalliot. Osa Los Flamencosin kansallispuistoa. *Puritaman kuumat altaat. Noin 30 kilometrin päässä kaupungista. Altaiden vedenlämpö on noin 33 astetta. *Suolaiset järvet Cejar, Piedra, Ojos del Salar ja Tebinquinche. Noin 20 kilometrin päässä kaupungista. Vierailla on mahdollisuus kellua järvillä. *Salar de Atacama. Suola-allas 62 kilometriä itään San Pedro de Atacamasta. Luonnonsuojelualueella voi ihailla komeita vuoristomaisemia ja muun muassa suuria flamingoja. == Galleria == Tiedosto:Licancabur Snow.jpg|Licancabur katsottuna San Pedro de Atacamasta. Tiedosto:Pueblo de San Pedro de Atacama 2013-09-21 11-52-31.jpg|Katukuvaa. == Lähteet == == Aiheesta muualla == Luokka:Chilen kaupungit
Teushenin kieli

Teushen on Argentiinan Patagoniassa puhuttu sammunut kieli. Viimeiset puhujat kuolivat 1900-luvun alussa. Kieli kuuluu chonkieliin ja sen lähin sukukieli on tehuelche. Teushen jakautuu kahteen päämurteeseen: eteläinen ja pohjoinen. == Lähteet == Luokka:Chonkielet Luokka:Etelä-Amerikan kuolleet kielet
Servair

Servair on ranskalainen ruokapalveluyhtiö. Se on Afrikan johtava lentoyhtiöiden catering-yritys ja tarjoaa lisäksi lentokonesiivousta sekä ruokapalveluita kouluissa ja muissa laitoksissa. Se on osa sveitsiläistä Gategroupia, joka on markkinaosuudeltaan maailman suurin lentoyhtiöille catering-palveluita tarjoava yritys. Yhtiön pääkonttori sijaitsee lähellä Charles de Gaullen kansainvälistä lentoasemaa Tremblay-en-Francessa, Ranskassa. Sillä on toimipisteitä 22 lentoasemalla 18 maassa Ranskassa ja Afrikassa. Yhtiön palveluksessa oli 10 500 työntekijää vuonna 2021. Ilmailualan catering-palveluiden lisäksi Servair tajoaa lentokonesiivousta, matkustajien avustuspalveluita ja lentokoneiden maahuolintapalveluita, kuten vesi- ja jätevesihuoltoa. Se tuottaa ruokapalveluita myös lentoasemien lounge- tiloihin, kouluihin ja muihin laitoksiin. Lisäksi se omistaa lentoasemien duty free -myymälöitä ja operoi Afrikassa franchising-periaatteella Burger King- ja Pret A Manger -ravintoloita. == Historia == Air France perusti Servairin tammikuussa 1971. Yhtiö aloitti toimintansa kaksi vuotta myöhemmin valmistamalla ruokaa Pariisin Saint-Lazaren rautatieasemalta lähteviin juniin. Ensimmäiset lentokoneruoat Servair toimitti maaliskuussa 1974 ja avasi samana vuonna ensimmäiset ilmailualan catering-yksikkönsä Pariisiin, Martiniquelle ja Réunionille. Vuonna 1982 Servairilla oli jo 2 000 työntekijää ja toimintoja Lyonissa, Seychelleillä, Ranskan Guayanassa ja Guadeloupella. Ensimmäisen yksikkönsä Afrikassa Servair avasi vuonna 1989 Librevilleen. 1990-luvuilla Servair laajensi toimintojaan yhteistyökumppanuuksien ja yrityshankintojen kautta muun muassa Yhdysvaltoihin, Kiinaan ja Italiaan. Vuosituhannen vaihteessa sen palveluksessa oli 7 700 työntekijää. Gategroup hankki yhtiön vuonna 2017. Tavallisten matkustajalentojen lisäksi Servair on tuottanut catering-palveluja muun muassa Englannin kanaalin alittaville junavuoroille sekä Concorden luksuslennoille. == Lähteet == == Aiheesta muualla == * Servairin kotisivut Luokka:Ilmailualan catering-yritykset Luokka:Maapalveluyritykset Luokka:Ranskalaiset elintarvikeyhtiöt
Puelchen kieli

Puelche on Argentiinassa puhuttu isolaattikieli. Se sammui vuonna 1934, kun viimeinen kieltä äidinkielenään puhuva henkilö, nainen nimeltä Trruúlmani, kuoli. Kielellä ei ollut kirjallista standardia. == Lähteet == Luokka:Isolaattikielet Luokka:Argentiinan kielet Luokka:Etelä-Amerikan kuolleet kielet
Abipónin kieli

Abipón on Argentiinassa samannimisen kansan puhuma sammunut kieli. Se kuuluu pieneen guaycurukielten perheeseen ja sen lähimpiä sukulaiskieliä ovat mm. mocoví, pilagá ja toba. Apibóniot ovat sittemmin assimiloituneet Argentiinan valtaväestöön. == Fonologia == === Konsonantit === Bilabiaali Alveolaari Palataali Velaari Uvulaari Glottaali Nasaali m n ɲ Klusiili p t c k q Frikatiivi ɣ ʁ h Yksitäryinen tremulantti ɾ Lateraali l Lähde: === Vokaalit === Etinen Keskinen Takainen Suppea i Puolisuppea e e Keskivokaali ə Avoin a Kaikki vokaalit voivat esiintyä sekä lyhyinä että pitkinä. Lähde: == Lähteet == Luokka:Argentiinan kielet Luokka:Etelä-Amerikan kuolleet kielet Luokka:Guaycurukielet
Palosaaren työväentalo

Palosaaren työväentalo oli Vaasassa Palosaaren kaupunginosassa sijainnut työväentalo. ==Historiaa== Palosaaren Sosialidemokraattinen Työväenyhdistys perustettiin vuonna 1930. Sitä ennen Palosaarella oli toiminut vuonna 1905 perustettu työväenyhdistys Taisto, jonka jäseninä oli lähinnä Vaasan Puuvillatehtaan työntekijöitä. Yhdistys siirtyi vuonna 1919 Suomen Sosialistiseen Työväenpuolueeseen, ja se lakkautettiin vuonna 1926. Taiston työväentalo siirtyi Palosaaren Sos.dem. työväenyhdistykselle, joka myi sen vuonna 1930. Palosaaren työväenyhdistys osti vuonna 1938 Vaasan kaupungilta tontin. Se sijaitsi Palosaaressa Varisselänkadulla. Yhdistys perusti erillisen rakennustoimikunnan, ja varoja työväentaloa varten kerättiin iltamilla, arpajaisilla ja myyjäisillä. Työväentalo rakennettiin pääosin talkoilla, ja se valmistui vuonna 1951. Työväentaloa laajennettiin vuonna 1970. Työväentalo myytiin vuonna 2019. ==Toimintaa työväentalolla== Kulttuuritoiminta virkistyi yhdistyksessä oman talon saamisen myötä. Tanssi- ja ravintolatoiminnan tuotoilla saatiin rahaa lainojen maksuun ja talon käyttömenoihin. Talossa toimi näytelmä-, laulu-, lausunta- ja tanhukerhot. Yhdistys osallistui myös kunnallis- ja puoluepolitiikkaan. 1960-luvulla tansseihin oli palkattu vakituinen orkesteri, jonka kanssa jaettiin tuotot ja tappiot tasan. Opintokerhotoiminta alkoi vilkkaana. Työväentalolla järjestettiin myös keskustelutilaisuuksia yleisistä aiheista. Talon laajennuksen jälkeen saatiin tansseihin esiintyjiksi ajan tähtilaulajia, kuten Erkki Junkkarinen ja Henry Theel. Toiminta alkoi hiipua 1970-luvun lopulta lähtien. == Lähteet == Luokka:Työväentalot Luokka:Vaasan rakennukset ja rakennelmat
Xolo Maridueña

Xolo Maridueña (espanjaksi: [ˈʃolo maɾiˈðweɲa]; s. 9. kesäkuuta 2001) on yhdysvaltalainen näyttelijä. Hänen rooleihinsa kuuluvat Miguel Diaz Netflix- sarjassa Cobra Kai, Victor Graham NBC-televisiosarjassa Parenthood ja Jaime Reyes / Blue Beetle tulevassa DC Extended Universe -elokuvassa Blue Beetle. == Lähteet == * https://www.martialartsentertainment.com/xolo-mariduena/ Luokka:Vuonna 2001 syntyneet Luokka:Elävät henkilöt Luokka:Yhdysvaltalaiset näyttelijät
Mocovín kieli

Mocoví on Argentiinassa puhuttu kieli, joka kuuluu guaycurukieliin. Vuonna 2012 kielellä oli 2 780 puhujaa, minkä vuoksi se lasketaan uhanalaiseksi kieleksi. Kieltä kirjoitetaan latinalaisin aakkosin. Uusi testamentti on käännetty mocovíksi. == Fonologia == === Konsonantit === Bilabiaalit Alveolaarit Alveo-palataalit Palataali Velaari Uvulaari Glottaali Nasaali m n ɲ Klusiili p t k q ʔ Affrikaatta t͡ʃ Frikatiivi (ɸ) s ʃ (x) h Lateraali l ʎ Tremulantti r Puolivokaali w j Lähde: === Vokaalit === Etinen Keskinen Takainen Suppea i Puolisuppea e o Avoin a Kaikki vokaalit voivat esiintyä sekä lyhyinä että pitkinä. Lähde: == Lähteet == Luokka:Guaycurukielet Luokka:Argentiinan kielet
Eiko Matsuda

Eiko Matsuda (; 18. toukokuuta 1952 Jokohama – 9. maaliskuuta 2011 Tokio) oli japanilainen näyttelijä joka tunnetaan parhaiten elokuvasta Aistien valtakunta (1976). Elokuva kiellettiin lukuisissa maissa sen sisältämien pornografisten kohtausten vuoksi, hänellä oli vaikeuksia saada rooleja Japanissa ja hänen uransa lopahti. Matsuda muutti myöhemmin Eurooppaan, ja näytteli viimeisen roolinsa elokuvassa Cinq et la peau (1982). == Filmografia == * Cinq et la peau, Mari, (1982) * Aistien valtakunta (), Sada Abe, (1976) Lähde: == Lähteet == == Aiheesta muualla == * * Luokka:Japanilaiset näyttelijät Luokka:Vuonna 1952 syntyneet Luokka:Vuonna 2011 kuolleet